মুম্বই দলের সঙ্গে অনুশীলনে রোহিত (দেখুন ভিডিও)

ওয়েব ডেস্ক: ওয়াংখেড়ে স্টেডিয়ামে (Wankhede Stadium) অনুশীলন করতে এলেন টেস্ট ও ওডিআইতে ভারতের অধিনায়ক রোহিত শর্মা (Rohit Sharma)। বর্ডার-গাভাসকর ট্রফিতে (Border-Gavaskar Trophy) শোচনীয় ফর্মে ছিলেন তিনি, তিন টেস্টে করেছেন মাত্র ৩১ রান। ফর্ম ফিরে পেতেই অনুশীলনে নামলেন তিনি। মঙ্গলবার সকালে নিজেই গাড়ি চালিয়ে ওয়াংখেড়েতে গেলেন রোহিত।

খারাপ ফর্মের কারণে সিডনি টেস্ট (Sydney Test) থেকে সরে দাঁড়িয়েছিলেন অধিনায়ক। লাল বলের ক্রিকেটে তাঁর অবসর নিয়ে তুমুল জল্পনা ওঠে। তবে রোহিত জানিয়ে দেন, এখনই বিদায় নিচ্ছেন না। কিন্তু দলে থাকতে হলে ফর্মে ফিরতে হবে, রান করতে হবে। সেই উদ্দেশ্যেই মুম্বইয়ের (Mumbai) রঞ্জি দলের সঙ্গে অনুশীলন করতে গেলেন তিনি।

আরও পড়ুন: খারাপ খেললে ‘পে-কাট’! রোহিত-কোহলিদের উপর কড়া BCCI

? Breaking @ImRo45 turning up for the practice session at Wankhede pic.twitter.com/F4gyBnhDEO

— RevSportz Global (@RevSportzGlobal) January 14, 2025

সামনেই রঞ্জি ট্রফিতে জম্মু-কাশ্মীরের বিরুদ্ধে খেলা মুম্বইয়ের। শোনা যাচ্ছিল, সে ম্যাচে খেলতে পারেন রোহিত। তবে এখনও এই খবর নিশ্চিত নয়, আপাতত অনুশীলন করছেন তিনি। মঙ্গলবার কিট ব্যাগ নিয়ে মাঠে ঢুকতে দেখা গেল তাঁকে।

প্রসঙ্গত, প্রাক্তন বাংলা এবং ভারতীয় ক্রিকেটার মনোজ তিওয়ারি বলেছেন, লাল বলের ক্রিকেটে ফর্ম ফেরার ক্ষমতা রয়েছে রোহিত শর্মার। মনোজ বলেন, “রোহিত নিশ্চয়ই ওর ব্যাটিং নিয়ে খাটবে। সাদা বলের ক্রিকেটে ও দুর্দান্ত রান-স্কোরার এবং ওর মতো দক্ষতার ক্রিকেটারের ফর্মে ফিরতে হয়তো একটু সময় লাগবে তবে আমার মনে হয় লাল বলের ক্রিকেটে ওর ফর্ম সংশোধন করার ক্ষমতা আছে।”